बात कटु किंतु सच्ची है कि पीड़ा से हम नहीं बच सकते। दुनिया में डर, निराशा और अवसाद सदियों से मौजूद है और इसलिये प्रेम की तरह पीड़ा भी शाश्वत है। जरुरी है कि आप अपनी पीड़ा और दर्दं का प्रबंधन करना सीखें। पीड़ा का प्रबंधन हमारे दर्शन का भी एक खास अंग रहा है। योगी रमन ने हाथ की गांठ का ऑपरेशन बगैर बेहोश हुए करवाया। वे पीड़ा को महसूस भी करना चाहते थे और फिर अपनी आत्मिक शक्ति से उससे उबरना भी। आदि शंकराचार्य ने गुदा की दरारों से बहते खून की दर्दनाक स्थिति को परे हटाकर उपमहाद्वीप की लंबी पदयात्रा की। स्वामी रामकृष्ण परमहंस ने तो दूसरे का दर्दनाक रोग ग्रहण किया और पीड़ा को वैसे ही लिया जैसे खुशी, आशा जैसे सकारात्मक भावों को।